พท.จี้รัฐเร่งแก้บาทแข็ง
พรรคเพื่อไทยจี้รัฐเร่งแก้เงินบาทแข็งตัวก่อนธุรกิจล้มละลาย ซัดชาติเสียหายไปเกือบแสนล้าน เตรียม"สัมมนาเวิร์คช็อป"ระดมยกเป็น&#8221;วาระแห่งชาติ&#8221;
5 ต.ค. 2553

พรรคเพื่อไทยจี้รัฐเร่งแก้เงินบาทแข็งตัวก่อนธุรกิจล้มละลาย ซัดชาติเสียหายไปเกือบแสนล้าน เตรียม"สัมมนาเวิร์คช็อป"ระดมยกเป็น”วาระแห่งชาติ”
ที่พรรคเพื่อไทย เวลา13.50น.นายสุชาติ ธาดาดำรงเวช อดีต รมว.คลัง คณะทำงานด้านเศรษฐกิจของพรรคเพื่อไทย แถลงหลังประชุมคณะทำงานด้านเศรษฐกิจว่าที่ประชุมได้หารือถึงปัญหาค่าเงินบาทแข็งตัวถึงกว่า10เปอร์เซ็นต์ โดยพรรคเป็นห่วงเนื่องจากค่าเงินบาที่แข็งตัวได้ส่งผลกระทบต่อการส่งออกภาคอุตสาหกรรมและอีกหลายประเภทจึงเห็นว่า ธปท.ไม่ควรออกมาแก้ตัวไม่กระทบเพราะวันนี้ปัญหาค่าเงินบาทแข็งตัวได้ส่งผลกระทบของประเทศไปกว่า9.8หมื่นล้านบาทจึงมีข้อเสนอขอให้รัฐลดดอกเบี้ยเพราะผลจากการขึ้นดอกเบี้ยได้ส่งผลให้เงินต่างชาติไหลเข้ามาในประเทศและควรใช้เงินบาทซื้อเงินดอลลาร์มากขึ้นรวมทั้งขอให้มีการศึกษากรณีประเทศจีนในการแก้ปัญหาค่าเงินแข็งตัวอย่างไร
อดีต รมว.คลัง กล่าวอีกว่านอกจากนี้พรรคจะมีการจัดสัมมนาและทำเวิร์คช็อปในวันที่17 ต.ค.นี้ โดยเชิญผู้ที่เกี่ยวข้องที่ได้รับผลกระทบทั้งหมดเข้าร่วมสัมมนา อาทิ สภาอุตสาหกรรม สภาธนาคาร เข้ามาให้ความเห็น ได้มีส่วนร่วมการเสนอแนวทางแก้ไขปัญหาซึ่งเชื่อว่าจะเกิดประโยชน์ย์ทั้งรัฐบาลและรัฐยาบลในอนาคตในาแก้ปัญหา อย่างไรก็ตามถ้าค่าเงินบาทต่ำว่า30บาทก็จะมีธุรกิจล้มละลายอีกจำนวนมากเพราะปัจจุบันก็มีหลายธุรกิจล้มลายไปแล้ว ดังนั้น ปัญหาครั้งนี้ ถือเป็นวาระแห่งชาติที่จะต้องช่วยกันประสานให้เกิดความเข้าใจ